Nariadenie EHS č. 2411/75 Rady
zo 16. septembra 1975
o uzatvorení Dohody medzi Európskym hospodárskym spoločenstvom a Spojenými štátmi mexickými
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva, najmä na jej články 113 a 114,
so zreteľom na odporúčanie Komisie,
keďže by sa mala uzavrieť
dohoda, o ktorej sa rokuje medzi Európskym hospodárskym spoločenstvom a Spojenými štátmi mexickými,
PRIJALA TOTO NARIADENIE:
Článok 1
Dohoda medzi Európskym hospodárskym spoločenstvom a Spojenými štátmi mexickými, znenie ktorej je pripojené k tomuto nariadeniu, sa týmto uzatvára v mene spoločenstva.
Článok 2
Predseda Rady oznámi podpísanie dohody ostatným zmluvným stranám v súlade s článkom 12 tejto dohody a pokiaľ ide o spoločenstvo, nevyhnutné postupy pre nadobudnutie platnosti tejto dohody.
Článok 3
Spoločenstvo je zastúpené v Spoločnom výbore ustanovenom v článku 6 dohody Komisiou Európskych spoločenstiev, ktorej pomáhajú zástupcovia členských štátov.
Článok 4
Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné v každom členskom štáte.
V Bruseli 16. septembra 1975